Pesma Među javom i med snom Laze Kostića nastaje **u dodiru sna i jave**; u inspirativnom trenutku kada um zalazi u duhovni svet tražeći inspiraciju. Inspiracija se, potom, oblikuje u jeziku. **Pesnikove misli i osećanja** o uobičajenom i svakodnevnom životu dobijaju novo značenje.

Kako poetsko kazivanje ume da bude figurativno i simbolično kao i u ovoj pesmi Među javom i med snom analiza stihova treba da bude usmerena na otkrivanje dubinskog značenja reči i otkrivanju zagonetnog, **hvatanju neuhvatljive i lelujave pesničke misli** kakvima obiluje pesma Među javom i med snom Laze Kostića.

**Pisac:** Laza Kostić

**Književni rod:** Poezija

**Književna vrsta:** Refleksivna (misaona) pesma

## Među javom i međ snom motivi i motivska struktura pesme

Možemo slobodno reći da se već na prvo čitanje pesme koju je napisao Laza Kostic Među javom i med snom, u čitaočevoj svesti pored **lirskog subjekta** izdvajaju i dve imenice, a to su: **srce** i **pletivo**.

### Lirski subjekat

Lirski subjekatje noslilac poetskog doživljaja i govora. On dominira pesmom, i eksplicitno se pojavljuje u sve tri strofe, u direktnom obraćanju srcu. Kada se pesnik **direktno obraća**, doziva nekoga od koga očekuje odgovor ili pomoć – to označavamo stilskom figurom koja se zove **apostrofa**.

U pesmi imamo takozvani **redukovani dijalog** – gde samo lirski subjekat govori (srcu) a srce se ne oglašava. Lirskog subjekta u pesmi**prepoznajemo** u, šest leksičkih jedinica,koje se poanavljaju čak jedanaest puta:

### Srce je dominantan motiv u pesmi Među javom i med snom Laze Kostića

U pesmi Medju javom i med snom Laza Kostić eksplicitno smešta motiv srca na udarno mesto u svakoj strofi – na sam**početak stiha,** i **dva puta u unutrašnjem** položaju početnih stihova druge i treće strofe. Dakle, Laza Kostić Među javom i med snom obogaćuje čak pet puta, eksplicitnim obraćanjem srcu.

Srce je objekat, malopre pomenute apotrofe, ili apostofiranja u odnosu na lirskog subjekta, ali je, istovremeno, predstavljeno i kao **samostalan subjekt**, sa sopstvenim **željama** i upravom nad postupcima (pleteš, misliš, daš) i sopstvenim **osećanjima** (samohrano, neumorno, pretisanka, ludo, kivno).

Lirski subjekat se obraća**jogunastom srcu** u pokušaju da razreši **sukob između njih dvoje**, koji je iskazan u sintagmama:

* Ko te dozva u moj dom?
* Šta ti misliš sa pletivom?
* Što se ne daš?

Opozitni odnos između srca koje samostalno odlučuje i lirskog subjekta pobuđuje nemir u pesniku i on oseća potrebu da mu se obrati kako bi razrešio nedoumicu, čak nespokoj.

**Srce je metafora za stvaralački napor**, mesto gde se rađa pesnička želja i mesto gde živi stvaralačko Ja – odnosno sam pesnik. Ovo srce je srce lirskog subjekta, srž ljudskog bića. Srce je mesto **stvaranja emocija**, raspoloženja i želja. **Srce je sam pesnik** koji pokušava samog sebe da razume.

### Motiv pletiva u pesmi Među javom i med snom

Laza Kostić Među javom i međ snom obogaćuje i još jednim motivom – motivom pletenja, odnostno pletiva. To je drugi najvažniji motiv u značenjskoj strukturi pesme. Ovaj motiv se javlja u sve tri strofe, ali u dvojakom značenju.

Srce je formulisano kao **žena koja plete** – pletisanka, pletilja, i kao **tipično pletivo,**odnosno ono što pletilja/pletisanka isplete. Sada smo naučili da je pletivo ono što srce stvori, izmašta i oseti – **pesma**.

### Skriveni motivi koji objašnjavaju pesmu Među javom i med snom

Iz dva osnovna, najvidljivija motiva pesme Među javom i med snom Laza Kostć nagoveštava još **dva skrivena**. A to su:

* Motiv pesničkog stvaranja – stvaralačkog procesa koji se odvija u prostoru između sna i jave
* Motiv razumevanja pesme

Asocijativno se nižu i prepliću jedan **folklorni motiv** i jedan **antički motiv**(motiv pletilje). Ovi, dopunski, motivi imaju samo ilustrativno – poredbeni karakter.

## Sadržina i značenje pesme Među javom i med snom

Celu pesmu Među javom i med snom Laza Kostić formuliše kao apostrofu lirskog subjekta srcu – koje se ne odaziva, već samo ćuti.

**Srce** moje samohrano,

     ko te dozva u moj dom?

Neumorna **pletisanko**,

što**pletivo**pleteš tanko

    među javom i med snom.

U prvoj strofi vidimo lirskog subjekta koji ima **emotivni odnos prema srcu**: on je određen atributom – **moje**, koje ima i doslovno, ali potpuno posesivno značenje, jer odiše toplinom, naklonošću i bliskošću (uporedimo to sa „dete moje”).

Atribut**samohrano**, koji stoji uz srce, može se posmatrati i izvan gramatičke kategorije. Sada postaje epitet, daje mu se preneseno, figurativno značenje. **Personifikacija**(predstavljanje srca kao ljudskog bića )srca kao nečega što samo sebe izdržava, jer nema nikog svog pojačava se izborom reči:

Ko te dozva u moj dom?

Ono kao da se **tek uselilo u pesnika** pa on ima poteškoća da ga razume jer je tek postao svestan njegovih mogućnosti i neumornosti. **Stvaralačko ja se suprotstavlja svakodnevnom** i fizičkom. Pesnikov dom je obogaćen stvaralačkim nagonom zbog useljavanja srca.

Srce je izvor stvaralačkih inspiracija, ono plete san iz čega nastaje –**pletivo tanko** – pesma. Ceo proces nastajanja inspiracije, materijalizacije inspiracije teče u prostoru između sna i jave – među javom i međ snom u kom je teško razabrati šta je privid a šta istina.

**Srce**moje, srce ludo,

     šta ti misliš s **pletivom**?

Ko**pletilja** ona stara,

dan što plete, noć opara,

     među javom i med snom.

Druga strofa pesme Među javom i med snom uvodi motiv ‚‚**ludog srca**” – kako mu se obraća pesnik. Ova karakterizacija srca pokreće novi spektar asocijacija. Srce je sada personifikovano kao **mlado, živo, bez mira, čak neposlušno** – što opet upućuje na emotivno stanje lirskog subjekta.

**Šta ti misliš sa pletivom?** Ovo je izraz nedoumice lirskog subjekta, kome pletivo (pesma) još nije jasno, još je u procesu nastanka i nije ga moguće sagledati.

Srce dobija novi epitet: pesnik ga sad naziva ‚‚**kivnim**” jer ne želi da mu oda tajnu nastanka pesama, na koji način ono plete pletivo. Pesnik je razjaren na srce. Ova strofa je i **poenta pesme Među javom i med** **snom** Laze Kostića. Stvaranje pesme je velika tajna, poznata samo srcu.

**Tema pesme** Među javom i med snom se prenosi i naglašava kroz pesmu, a sadržana je u **refrenskom stihu** – Među javom i med snom.

„Pletisanka” i izraz „med” (u značenju između, međ) su **kovanice** koje su česte u poeziji Laze Kostića. Laza Kostić za reči koje ne postoje u srpskom jeziku dovitljivo **izmišlja nove ili prilagođava postojeće**. Sve su to osobenosti i karakteristike po kojima se izdvaja pesništvo ovog velikog pisca.

PODELI